CELEX: 32016D0063
Language: ro
Date: 2016-01-15 00:00:00
Title: Decizia (UE) 2016/63 a Consiliului din 15 ianuarie 2016 privind aderarea Croației la Convenția elaborată în temeiul articolului K.3 alineatul (2) litera (c) din Tratatul privind Uniunea Europeană privind lupta împotriva corupției care implică funcționari ai Comunităților Europene sau funcționari ai statelor membre ale Uniunii Europene

21.1.2016   
            
            
               RO
            
            
               Jurnalul Oficial al Uniunii Europene
            
            
               L 14/23
            
         DECIZIA (UE) 2016/63 A CONSILIULUI
   din 15 ianuarie 2016
   privind aderarea Croației la Convenția elaborată în temeiul articolului K.3 alineatul (2) litera (c) din Tratatul privind Uniunea Europeană privind lupta împotriva corupției care implică funcționari ai Comunităților Europene sau funcționari ai statelor membre ale Uniunii Europene
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul de aderare a Croației,
   având în vedere Actul de aderare a Croației, în special articolul 3 alineatul (5),
   având în vedere recomandarea Comisiei Europene,
   având în vedere avizul Parlamentului European (1),
   întrucât:
   
               (1)
            
            
               Convenția elaborată în temeiul articolului K.3 alineatul (2) litera (c) din Tratatul privind Uniunea Europeană privind lupta împotriva corupției care implică funcționari ai Comunităților Europene sau funcționari ai statelor membre ale Uniunii Europene (2) (denumită în continuare „Convenția împotriva corupției care implică funcționari”) a fost semnată la 26 mai 1997 și a intrat în vigoare la 28 septembrie 2005.
            
         
               (2)
            
            
               Articolul 3 alineatul (4) din Actul de aderare al Croației (denumit în continuare „Actul de aderare”) prevede că Croația aderă la convențiile și protocoalele încheiate între statele membre, enumerate în anexa I la Actul de aderare, printre care se numără Convenția împotriva corupției care implică funcționari. Acestea urmează să intre în vigoare, în ceea ce privește Croația, la data stabilită de Consiliu.
            
         
               (3)
            
            
               În conformitate cu articolul 3 alineatul (5) din Actul de aderare, Consiliul urmează să decidă cu privire la toate modificările necesare ca urmare a aderării la respectivele convenții și protocoale,
            
         ADOPTĂ PREZENTA DECIZIE:
   Articolul 1
   Convenția împotriva corupției care implică funcționari intră în vigoare pentru Croația în prima zi din prima lună care urmează datei de publicare a prezentei decizii.
   Articolul 2
   Versiunea în limba croată a Convenției împotriva corupției care implică funcționari (3) este autentică în aceleași condiții ca și celelalte versiuni lingvistice ale Convenției împotriva corupției care implică funcționari.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 15 ianuarie 2016.
      
         
            Pentru Consiliu
         
         
            Președintele
         
         J.R.V.A. DIJSSELBLOEM
      
   
   
      (1)  Avizul din 10 iunie 2015 (nepublicat încă în Jurnalul Oficial).
   
      (2)  JO C 195, 25.6.1997, p. 2.
   
      (3)  Versiunea în limba croată a Convenției a fost publicată într-o ediție specială a Jurnalului Oficial (capitolul 19, volumul 014, p. 120).